

**DAUGAVPILS DOME**

K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts info@daugavpils.lv www.daugavpils.lv

# L Ē M U M S

Daugavpilī

2022.gada 13.oktobrī **Nr.691**

 (prot. Nr.34, 22.§)

**Par grozījumiem Daugavpils pilsētas domes 2021.gada 23.septembra noteikumos Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli”**

Pamatojoties uz Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu, ņemot vēra Daugavpils domes Finanšu komitejas 2022.gada 6.oktobra sēdes atzinumu, atklāti balsojot: PAR – 10 (I.Aleksejevs, A.Elksniņš, A.Gržibovskis, I.Jukšinska, V.Kononovs, N.Kožanova, M.Lavrenovs, I.Prelatovs, V.Sporāne-Hudojana, A.Vasiļjevs), PRET – nav, ATTURAS – nav, **Daugavpils dome nolemj:**

Veikt Daugavpils pilsētas domes 2021.gada 23. septembra noteikumos Nr.5 „Noteikumi par Daugavpils valstspilsētas pašvaldības budžeta izstrādāšanu, apstiprināšanu, grozījumu veikšanu, izpildi un kontroli” šādus grozījumus:

1. Izteikt noteikumu 22.4.apakšpunktu šādā redakcijā:

„22.4. pielikums „Budžeta programmas „Pašvaldības autoceļu (ielu) fonds, tai skaitā mērķdotācija pašvaldības autoceļiem (ielām)” izlietojums” ietver informāciju par izdevumiem pašvaldību autoceļu (ielu) infrastruktūras uzturēšanai un attīstībai.

2.Izteikt noteikumu 32.punktu šādā redakcijā:

„32. Budžeta programmā “Investīciju projekti (izņemot ES un citu finanšu instrumentu finansētie projekti)” iekļauj izdevumus pamatlīdzekļu un ieguldījuma īpašumu izveidošanai un nepabeigtai būvniecībai, kapitālajam remontam un rekonstrukcijai (izdevumi atbilstoši ekonomiskajām kategorijām - klasifikācijas kodi 5240, 5250). Iestāde katram investīciju projektam veido atsevišķu ieņēmumu un izdevumu tāmi. Izdevumus mājokļu kapitālajam remontam un rekonstrukcijai atspoguļo budžeta programmā „Pašvaldības teritoriju un mājokļu apsaimniekošana”. Izdevumus ceļu infrastruktūras investīciju projektiem atspoguļo budžeta programmā „Pašvaldības autoceļu (ielu) fonds, tai skaitā mērķdotācija pašvaldības autoceļiem (ielām)”.

3.Izteikt noteikumu 33.punktu šādā redakcijā:

„33. Budžeta programmā „Pašvaldības autoceļu (ielu) fonds, tai skaitā mērķdotācija pašvaldības autoceļiem (ielām)” uzrāda valsts mērķdotācijas un pašvaldības budžeta līdzekļu (tai skaitā aizņēmumu) izlietojumu pašvaldības autoceļu un ielu uzturēšanai, pašvaldības autoceļu un ielu būvniecībai, tai skaitā atjaunošanai, pārbūvei, nojaukšanai, projektēšanai, būvuzraudzībai un autoruzraudzībai, kā arī Eiropas Savienības struktūrfondu autoceļu un ielu projektu īstenošanai nepieciešamajam pašvaldības līdzfinansējumam un pašvaldības autoceļu un ielu tīkla finansēšanai ņemto kredītu pamatsummas atmaksāšanai, zemes pirkšanai, lai uzlabotu un attīstītu pašvaldību autoceļus un ielas, pašvaldības budžeta līdzfinansējumu pilsētas tranzīta ielu līdzfinansēšanai. Iestāde katram autoceļu un ielu investīciju projektam un citām programmā paredzētām aktivitātēm veido atsevišķu ieņēmumu un izdevumu tāmi”.

4.Papildināt noteikumus ar 45.1 punktu šādā redakcijā:

„45.1 Budžeta izpildītāji var iesniegt pieprasījumu par grozījumu veikšanu starp budžeta programmas Investīciju projekti (izņemot ES un citu finanšu instrumentu finansētie projekti)” un budžeta programmas „Pašvaldības autoceļu (ielu) fonds, tai skaitā mērķdotācija pašvaldības autoceļiem (ielām)” izlietojums” aktivitātēm. Grozījumus izskata Domes pastāvīgajā komitejā, kura pārrauga attiecīgās nozares darbību un Domes Finanšu komitejā. Lēmumu apstiprina Dome”.

5.Izteikt noteikumu 48. punktu šādā redakcijā:

„48. Budžeta izpildītāji saimnieciskā gada laikā var iesniegt pieprasījumu par papildu finansējuma piešķiršanu un apropriācijas palielināšanu esošām vai jaunām aktivitātēm. Finansējuma piešķiršana un apropriācijas palielināšana tiek veikta no pamatbudžeta programmas „Izdevumi neparedzētiem gadījumiem”, veicot apropriācijas pārdali starp budžeta iestāžu programmām vai palielinot valstspilsētas budžeta ieņēmumus. Pieprasījums par apropriācijas palielināšanu jaunām aktivitātēm tiek izskatīts Domes pastāvīgajā komitejā, kura pārrauga attiecīgās nozares darbību un Domes Finanšu komitejā. Lēmumu apstiprina Dome.

6.Papildināt noteikumus ar 49.1 punktu šādā redakcijā:

„49.1 Apropriācijas grozījumi, kas veikti šo noteikumu 45., 45.1, 48., 49., 51. punktos noteiktajā kārtībā, tiek iekļauti Valsts kases pārskatu sistēmā. Pašvaldības Finanšu nodaļa ik mēnesi precizē Daugavpils valstspilsētas pašvaldības ilgtermiņa saistību grafiku (pamatsummas un procentu maksājumi) atbilstoši aizņēmumu, galvojumu jeb citu ilgtermiņa saistību līgumiem un to grozījumiem. Precizētais ilgtermiņa saistību grafiks tiek iekļauts Valsts kases pārskatu sistēmā un valstspilsētas budžeta grozījumos.

7. Izteikt noteikumu 53.punktu šādā redakcijā:

„53. Saistošie noteikumi par valstspilsētas budžetu tiek grozīti, lai palielinātu vai samazinātu nodokļu un nenodokļu ieņēmumu prognozes, pašvaldību finanšu izlīdzināšanas rezultātā saņemto dotāciju apjomu, pašvaldību budžetu transfertu apjomu, veiktu apropriācijas samazināšanu jeb palielināšanu un grozījumus finansēšanas daļā. Apropriācijas grozījumi, kas veikti šo noteikumu 45., 45.1, 48., 49., 51. punktos noteiktajā kārtībā, tiek iekļauti saistošo noteikumu grozījumos.

Domes priekšsēdētājs *(personiskais parakts)* A.Elksniņš